CONVOCATÒRIA PER A L'ATORGAMENT DE SUBVENCIONS PER A CASALS D’ESTIU 2025

# Objecte

L’objecte d’aquesta convocatòria és la regulació de l’atorgament per part de l’Ajuntament de Llagostera d’ajuts per a la inscripció a casals d’estiu de l’any 2025.

El principal objectiu de l’atorgament de la present subvenció és proporcionar ajuts econòmics a les famílies per contribuir al finançament de les despeses, amb la finalitat de facilitar l'accés a aquells espais educatius fora escola que afavoreixen el desenvolupament integral de l’infant.

La participació en espais fora escola afavoreix l'adquisició d'hàbits i habilitats essencials, estimula l'aprenentatge en espais no formals i contribueix a la igualtat d'oportunitats educatives, especialment en aquells infants que es troben en situacions de major vulnerabilitat. A més, aquests ajuts pretenen facilitar la conciliació de la vida familiar i laboral, promovent així el benestar de les famílies.

# Règim jurídic

* 1. L’Ordenança General de Subvencions de l’Ajuntament de Llagostera, aprovada pel Ple el dia 19 de desembre de 2024.
  2. Les Bases Específiques, reguladores de les subvencions per Casals d’estiu 2025, que es publicaran al BOPG, simultàniament amb la present convocatòria.
  3. La normativa general de subvencions.

# Despeses subvencionables i període d’execució

# Es consideraran despeses subvencionables les que així es determinen a l’apartat 6 de les Bases Específiques.

Les despeses subjectes a la subvenció seran realitzades a l’estiu de l’any 2025.

# Quantia de la subvenció

# L'import d'aquesta convocatòria es fixa en 8.000,00 €, amb càrrec a l'aplicació de despeses 15 2310 48001 Beques i ajudes Educació i Lleure, del Pressupost de Despeses de l’Ajuntament de Llagostera.

En cap cas aquesta quantitat podrà ser incrementada o modificada.

# Sol·licituds i documentació justificativa

Les sol·licituds es presentaran, mitjançant el model específic d’aquesta convocatòria, disponible a la web de l’Ajuntament, en el Servei d’atenció al Ciutadà, mitjançant registre d’entrada de l’Ajuntament o per qualsevol dels mitjans assenyalats en l’article 16 de la Llei 39/2015, del procediment administratiu comú. Simultàniament amb, el formulari de sol·licitud, la documentació administrativa i la documentació econòmica.

La presentació de les sol·licituds comporta la plena acceptació d’aquestes bases. La presentació de la sol·licitud també porta implícita l’autorització a l’Ajuntament per a l’obtenció dels certificats necessària per a la valoració de la sol·licitud (administració tributaria i seguretat social, renda) directament de l’Administració, previ a l’atorgament i al pagament de la subvenció, llevat de manifestació expressa de la persona sol·licitant.

El termini de presentació de sol·licituds serà del 22 d’abril fins al 5 de maig de 2025. No s’admetrà cap sol·licitud presentada fora d’aquest termini.

En el cas de detectar defectes esmenables a les sol·licituds, es requerirà a l’interessat perquè els esmeni en el termini de 10 dies amb la indicació que si no ho fa així s’entendrà per desistit de la seva sol·licitud.

La justificació es durà a terme d'acord amb el que es descriu a l’apartat vint-i-dosè de les bases específiques.

# Instrucció del procediment i valoració de les sol·licituds

# L’òrgan competent per la instrucció del procediment serà l’àrea de Drets Socials de l’Ajuntament de Llagostera, que comprovarà el compliment dels requisits per a accedir a la condició de beneficiari establertes a les Bases Específiques.

Les sol·licituds que reuneixin tots els requisits seran avaluades per la Comissió tècnica de valoració, previ informe dels responsables de l’àrea instructora, la qual aixecarà acta i formularà una proposta de resolució provisional en base als criteris establerts a les Bases Específiques.

Els criteris de valoració seran: afegir criteris de valoració

* No superar els llindars màxims de renda familiar, corresponent al darrer exercici fiscal liquidat (exercici 2024) que s’estableixen a continuació:
  + Famílies de dos membres: 14.775,30 €
  + Famílies de tres membres: 20.458,10 €
  + Famílies de quatre membres: 26.140,90 €
  + Famílies de cinc membres: 29.550,60 €
  + Famílies de sis membres: 35.233,40 €
  + Famílies de set membres o més: 38.643,10 €

|  |  |  |  |
| --- | --- | --- | --- |
| **Unitat familiar** | **€/any** | **€/any** | **€/any** |
| 2 membres | 8.878,32 | 11.097,90 | 14.755,30 |
| 3 membres | 11.541,72 | 14.427,15 | 20.458,10 |
| 4 membres | 15.004,32 | 18.755,40 | 26.140,90 |
| 5 membres | 19.505,52 | 24.381,90 | 29.550,60 |
| 6 membres | 25.357,20 | 27.663,90 | 35.233,40 |
| 7 membres o + | 32.964,36 | 35.945,90 | 38,643,10 |
|  | **70 punts** | **50 punts** | **25 punts** |

La proposta de resolució determinarà de forma individualitzada l’import concedit a cada sol·licitant.

# Resolució i notificació

# L’òrgan competent per resoldre serà l’Alcaldia. El termini màxim per resoldre i notificar el procediment serà de 3 mesos, comptats a partir de l’endemà del dia de finalització del termini de presentació de sol·licituds.

Aquesta es notificarà per edicte a l’e-tauler i a la seu electrònica de l’Ajuntament de Llagostera.

La resolució del procediment posarà fi a la via administrativa, i contra la mateixa es podrà interposar recurs contenciós-administratiu en el termini de dos mesos a comptar de l’endemà de la seva notificació. Alternativament i de forma potestativa, es podrà interposar recurs de reposició davant del mateix òrgan que ha dictat resolució, en el termini d’un mes a comptar des de l’endemà de la seva notificació.

# Efectivitat de la convocatòria

# La convocatòria serà efectiva a partir de l’endemà de la publicació en el Butlletí Oficial de la Província de Girona.

L’Alcalde

Narcís Llinàs Gavilán

Llagostera, a data de signatura electrònica.